b'\n_START_ARTICLE_\nUdarna igla\n_START_PARAGRAPH_\nUdarna igla je del oro\xc5\xbeja, po katerem pri pritisku na spro\xc5\xbeilec udari kladivce. Udarna igla prenese silo udarca na netilko._NEWLINE_V preteklosti je moralo kladivce udariti po robu tulca ali po netilki sami, da bi le-ta\xc2\xa0\xc2\xbbeksplodirala\xc2\xab\xc2\xa0in vnela glavno smodni\xc5\xa1ko polnjenje v naboju. Tovrstno pro\xc5\xbeenje je pogosto zatajilo, zaradi \xc4\x8desar se je pojavil na\xc4\x8din v\xc5\xbeiga preko udarne igle._NEWLINE_Pri oro\xc5\xbeju z udarno iglo se namre\xc4\x8d sila kladivca prenese na ve\xc4\x8djo povr\xc5\xa1ino zadnjega konca igle, njen koni\xc4\x8dasti del, ki mora biti zaobljen, da ne bi predrl netilke, pa preko luknjice v zaklepu z veliko natan\xc4\x8dnostjo udari po netilki in jo spro\xc5\xbei. Iz tega razloga so udarne igle izdelane iz najtr\xc5\xa1ih kovin.'